Petrus Trudeau
Petrus Trudeau, vulgo plenius Joseph Philippe Pierre Yves Elliott Trudeau (Monte Regio natus die 18 Octobris 1919—28 Septembris 2000), fuit quintus decimus primus minister Canadae a die 20 Aprilis 1968 ad diem 4 Iunii 1979, et iterum a 3 Martii 1980 ad 30 Iunii 1984.

Carolus Aemilius Trudeau, pater, fuit iurisconsultus dives. Trudeau ipse apud Collegium Jean-de-Brébeuf studuit, deinde Universitatem Harvardianam, ubi dissertationem de placita Marxiana et religione scripsit, postea breviter Parisiis apud Institutum Scientiarum Politicarum et Londinii apud Scholam Scientiarum Oeconomicarum. Anno 1961, Universitate Montis Regii professor iurisprudentiae factus est.

Cursus honorum 1965 factione Liberali temptavit. Officium senatoris Montis Regius publico suffragio facile obtinuit; primus minister Pearson 1967 ministrum fecit.

Pearsone se abdicaturum constituente, Trudeau accersivit ut dux factionis fieret. Paulo Martino Seniori aliisque aemulis populo suffragio superatis, facile electioni foederali 1968 praefuit. Trudeau postea in electionibus annis 1972, 1974, 1980 triumphavit. Rebus publicae aerumnis defessis et animo privatis demisso, Trudeau anno 1984 otium petivit.

Die enim 4 Martii 1971, Trudeau Margaretam Sinclair in matrimonium duxit, quacum tres liberos genuit. Filius eius Iustinus anno 2015 primus minister electus fuerit. Attamen anno 1977 in separationem, atque anno 1984 divortium, entraverunt. Michaelo tertio eius filio anno 1998 in nive mortuo, Trudeau ipse tres post annos mortuus est. Exsequiis publicis honoratus est.

Vir callidus, fortis, pulcher, Trudeau saeculo suo praestabat. Erant qui dicarent Trudeau Canadam in meliorem mutasse (exempli gratia, Trudeau urgente bilinguismus publicus declaratus est et multiculturalismum defendit); alii autem censent eum opulentiam regni destruxisse. Nemo tamen est qui non constat eum praestantissimum inter homines publicos patriae suae fuisse.

Bibliographia 

Nemni, Max, et Monique Nemni. 2006. Young Trudeau: Son of Quebec, Father of Canada, 1919–1944. Conversus a Francogallico (Trudeau, fils du Québec, père du Canada) a William Johnson. Toronti: McClelland & Stewart. ISBN 0771067496, ISBN 9780771067495.
Nemni, Max, et Monique Nemni. 2012. Trudeau Transformed: The Shaping of a Statesman, 1944–1965. Plattsburgi Novi Eboraci: McClelland & Stewart. ISBN 978-0771051258, ISBN 9780771051272.
Richler, Mordecai. 1994. The Style and Substance of Pierre Trudeau. Times Literary Supplement, 8 Aprilis.
Vastel, Michel. 1989. Trudeau, le Québécois. Monte Regii: Editions de l'Homme. ISBN 2-7619-0855-4.

Nexus externi 

Vita apud canadahistory.com 

Alumni Instituti Scientiarum Politicarum Parisiensis
Alumni Scholae Scientiarum Oeconomicarum et Politicarum Londiniensis
Alumni Universitatis Harvardianae
Auctores Anglici
Causidici
Politici Canadae
Gubernatores civitatum
Professores Universitatis Montis Regii
Quebecum
Scriptores Canadae